**MÜÜGILEPING nr \_\_\_\_\_**

**Saue Vallavalitsus**, registrikood 77000430, aadress Kütise 8, Saue linn, Saue vald, 76505, Harju maakond, mida esindab põhimääruse alusel vallavanem Andres Laisk, edaspidi ostja, ühelt poolt,

 ja

**……………………………..,**  registrikood …………………, aadress …………………, ………., mida esindab juhatuse liige………………….., edaspidi müüja, teiselt poolt,

edaspidi eraldi nimetatud pool või ühiselt nimetatud pooled, sõlmisid käesoleva lepingu (edaspidi leping) alljärgnevas:

**1. Lepingu ese**

1.1. Lepingu esemeks on väikehanke „Generaatori ostmine Saue Vallavalitsusele“ (edaspidi väikehange) alusdokumentides esitatud tingimustele vastava generaatori ja jaotuskilbi soetamine, mis on paigaldatud selleks kohandatud haagisele või toimib järelveetavana koos 3-aastase hooldusteenuse lepinguga (edaspidi generaator või lepingu ese) koos ostjale transportimisega aadressile Kütise 8, Saue linn, Saue vald, Harju maakond.

1.2. Lepingu eseme tarnimisega on müüja kohustatud hankijale üle andma:

* + 1. Eestikeelse kasutusjuhendi;
		2. Eestikeelse hooldusjuhendi generaatori hooldamiseks, mis sisaldab detailset kasutaja hooldetegevuse kirjeldust.
		3. Müüja on kohustatud tagama, et järelhaagis on hankijale üleandmisel Transpordiameti liiklusregistris nõuetekohaselt registreeritud ning katab kõik sellega kaasnevad kulud.

1.3. Lepingu dokumendid koosnevad lepingust, lepingu lisadest ja lepingu muudatustest. Termini all leping mõistetakse lepingu tähenduses kõiki lepingu dokumente. Lepingu lahutamatuks osaks on müüja pakkumus ja väikehanke alusdokumendid.

1.4. Lepingu sõlmimisega kinnitavad ostja ja müüja, et neil on olnud piisav võimalus lepinguga tutvumiseks, nad on lepinguga tutvunud, lepingu sisust aru saanud ning lepingu sisuga nõustunud.

**2. Lepingu hind ja tasumise kord**

2.1. Lepingu hind on ………….. (…………………..) eurot, millele lisandub käibemaks 20% summas ……….. eurot, kokku …………… (………………..) eurot.

2.2. Ostja tasub punktis 2.1. nimetatud summa järgmiselt:

2.2.1 generaatori, jaotuskilbi ja haagise maksumuse 14 (neljateistkümne) päeva jooksul pärast lepingu eseme müüja poolt ostjale üleandmist ja e-arve esitamist;

2.2.2 hoolduste eest kord aastas 14 (neljateistkümne) päeva jooksul pärast hoolduse

teostamist ja e-arve esitamist.

2.3. Kui ostja ei tasu lepingus nimetatud makseid nende maksetähtaja jooksul, on ostja kohustatud müüja nõudmisel tasuma müüjale viivist 0,2% (null koma kaks protsenti) ostja poolt tähtajaks tasumata summast päevas, kuid mitte rohkem kui 20% (kakskümmend protsenti) tasumisega viivitatud summast.

**3. Lepingu eseme üleandmine-vastuvõtmine**

3.1. Müüja kohustub lepingu eseme koos juurde kuuluva dokumentatsiooniga ostjale üle andma hiljemalt 5 (viie) kalendrikuu jooksul alates lepingu mõlemapoolsest allkirjastamisest. Varasema tarne osas lepivad pooled eraldi kokku.

3.2. Müüja kohustub generaatori ja jaotuskilbi üleandmisele järgneva 3 (kolme) aasta jooksul teostama kord aastas generaatori ja jaotuskilbi hoolduse selle asukohas Saue vallas.

3.3. Lepingu eseme ja selle juurde kuuluva dokumentatsiooni vastuvõtmisel on ostjal õigus ja kohustus hoolikalt kontrollida generaatori, jaotuskilbi ja haagise vastavust spetsifikatsioonidele jm dokumentatsioonile.

3.4. Ostjal on õigus keelduda generaatori, jaotuskilbi ja haagise vastuvõtmisest seoses nende mittevastavusega tehnilisele kirjeldusele ja/või müüja poolt pakkumuses esitatud spetsifikatsioonidele, esitades müüjale argumenteeritud kirjaliku selgituse, kus on välja toodud mittevastavuse sisu.

3.5. Lepingu eseme juhusliku hävimise ja kahjustamise riisiko läheb müüjalt üle ostjale lepingu eseme üleandmisel vastavalt punktile 3.1.

**4. Poolte õigused ja kohustused**

4.1. Ostja õigused:

4.1.1. kui müüja ei anna lepingu eset ostjale üle punktis 3.1. kokkulepitud tähtajal, on ostjal õigus nõuda müüjalt leppetrahvi 0,5% (null koma viis protsenti) lepingu hinnast iga viivitatud päeva eest, kuid kokku mitte rohkem kui 20% (kakskümmend protsenti) lepingu hinnast. Ostjal on õigus lepingu eseme eest tasumisel vähendada müüjale makstavat tasu leppetrahvi summa võrra. Leppetrahvi nõude esitamisel säilitab ostja õiguse nõuda ka lepingu täitmist.

4.1.2. kui müüja ei ole ostjast sõltumatul põhjusel lepingu eset ostjale üle andnud hiljemalt 14 (neljateist) kalendripäeva jooksul alates lepingu täitmise tähtajast, on ostjal õigus lepingust taganeda. Lepingust taganemise kohta peab ostja esitama müüjale vastavasisulise kirjaliku teate. Ostjal on nimetatud põhjusel lepingust taganemise korral õigus nõuda müüjalt lisaks tekitatud kahju hüvitamisele leppetrahvi tasumist 20% (kahekümne protsendi) ulatuses lepingu hinnast.

4.2. Ostja kohustused:

4.2.1. tasuda lepingu hind vastavalt lepingu punktis 2 sätestatule;

4.2.2. tasuda viivis või leppetrahv, kui müüja seda käesoleva lepingu alusel nõuab.

4.3. Müüja õigused:

4.3.1. nõuda ostjalt lepingu eseme vastuvõtmist, kui ostja ei ole müüjale esitanud

punktis 3.4. nimetatud argumenteeritud kirjalikku selgitust;

4.3.2. nõuda lepingu hinna tasumist vastavalt lepingu punktis 2 sätestatule.

4.4. Müüja kohustused:

4.4.1. anda lepingu tingimustele vastav lepingu ese ostjale üle lepingu punktis 3.1. sätestatud tähtajal;

4.4.2 viia läbi generaatori ja jaotuskilbi hooldused vastavalt lepingu punktile 3.2;

4.4.2. tasuda leppetrahv, kui ostja seda käesoleva lepingu alusel nõuab.

**5. Kvaliteet ja müügigarantii**

5.1. Müüja annab müüdud generaatorile, jaotuskilbile ja haagisele 3-aastase (kolme aastase) garantii (kui tootja on andnud pikema tähtajaga garantii, siis kehtib tootjapoolne pikem tähtaeg), mis peab hõlmama kõiki generaatoril, jaotuskilbil ja haagisel ilmnenud puudusi, mis ei ole tekkinud kasutaja/ostja süül. Garantii tähtaeg hakkab kulgema lepingu eseme ostjale üleandmise päevale järgnevast päevast. Garantii kehtivuse ajal kohustub müüja defektse või muul viisil lepingule mittevastava generaatori, jaotuskilbi ja haagise või selle osa tasuta asendama või parandama 30 (kolmekümne) kalendripäeva jooksul punktis 5.4 märgitud pretensiooni kättesaamisest arvates.

 5.2. Garantii kehtib tingimusel, et generaatorit, jaotuskilpi ja haagist on kasutatud sihtotstarbeliselt ning seda on hooldatud vastavalt tootja poolt antud hooldusjuhendile.

 5.3. Garantiihooldusnõuded: garantiihooldus ja/või remondivajaduse tekkimisel toimub generaatori, jaotuskilbi ja haagise esmane ülevaatus müüja või tema volitatud esindaja poolt ostja juures kohapeal. Kui ilmnenud viga/puudust ei ole võimalik kõrvaldada kohapeal, siis peab müüja või tema volitatud esindaja kindlustama omal kulul generaatori, jaotuskilbi ja haagise teisaldamise ning transpordi remondikohta ja tagasi. Kui remondi ja hoolduse aeg on pikem kui 5 (viis) tööpäeva, peab müüja või tema volitatud esindaja vajadusel tagama remondi-hoolduse ajaks ostjale samaväärse asendusseadme tasuta kasutamise.

5.4. Garantiist tulenevate õiguste teostamiseks peab ostja garantiiajal ilmnenud defektidest müüjale teatama 2 (kahe) nädala jooksul pärast seda, kui ta defektist teada sai või pidi teada saama, esitades müüjale kirjaliku pretensiooni.

5.5. Kõik generaatori, jaotuskilbi ja haagise parandamise või asendamisega seotud kulud garantiiperioodil, sealhulgas transpordi-, tööjõu- ja materjalikulu kannab müüja. Garantiiperioodi jooksul teeb müüja vajalikud korralised hooldused, parandab ja vajadusel asendab kõik defektsed detailid või tooted, arvestades detailide ja toodete normaalkulumit. Garantii ei kehti, kui müüja tõendab, et kahjustused on tekkinud asjade mittesihipärase kasutamise või ebaõige hoolduse tagajärjel või õnnetuse, hooletuse või kolmandate isikute tahtliku tegevuse tagajärjel.

5.6. Kui 1 (ühe) aasta jooksul esineb generaatoril, jaotuskilbil ja/või haagisel või selle osal üle 3 (kolme) rikke (kahjustuse), mis ei ole tingitud kasutaja süüst, kuulub lepingu ese (generaator, jaotuskilp ja/või haagis) garantiikorras väljavahetamisele ja sellele hakkab kehtima uus garantii väljavahetamise ajast alates.

5.7. Asendatud ja parandatud generaatorile, jaotuskilbile ja/või haagisele või selle detailile kehtivad käesolevas punktis sätestatud garantiitingimused nagu uuele seadmele.

5.8. Garantii ei välista ega piira ostja õigust kasutada muid seadusest või lepingust tulenevaid õiguskaitsevahendeid.

**6. Lõppsätted**

6.1. Lepingule kohaldatakse Eesti Vabariigi õigust. Iga lepingust tulenev vaidlus, mida ei õnnestu lahendada pooltevaheliste läbirääkimiste teel, lahendatakse Harju Maakohtus.

6.2. Pooled on kokku leppinud, et ilma teise poole eelneva kirjaliku nõusolekuta ei või pooled üle anda käesolevast lepingust tulenevaid kohustusi kolmandatele isikutele.

6.3. Lepinguga seotud ning selle alusel edastatavad teated peavad olema kirjalikus vormis. Selline teade on kooskõlas lepinguga esitatud, kui see on antud teisele poolele üle allkirja vastu või on edastatud kirja või e-posti teel:

6.4. Poolt esindajad lepingu täitmisel:

6.4.1. ostja esindajaks lepingu täitmisel on ………………. tel +372 ……………., e-post: ……………………….;

6.4.2. müüja esindajaks lepingu täitmisel on ……………………….., tel ………….., e-post: ……………………….

6.5. Punktis 6.4. nimetatud poolte esindajatel on lepingu täitmise käigus õigus esitada vastastikku järelepärimisi lepingu täitmisel vajaliku informatsiooni ja dokumentatsiooni osas, kontrollida lepingu täitmise käiku, küsida juhiseid, allkirjastada lepingu täitmise käigus koostatavaid akte, pretensioone ja muid dokumente, samuti teha muid lepingus sätestamata toiminguid, mis on vajalikud lepingu eesmärgi saavutamiseks.

6.6. Kui pool muudab oma esindajat lepingu täitmisel, tuleb sellest teatada teisele poolele e-posti teel.

6.7. Lepingu alusel esitatavad dokumendid või teated peavad olema eesti keeles või kui need on mõnes muus keeles, siis peavad olema varustatud tõlkega eesti keelde ning sellise tõlke õigsus peab olema kinnitatud vastava dokumendi või teate väljastanud poole poolt.

**7. Poolte rekvisiidid**

 **OSTJA MÜÜJA**

 **Saue Vallavalitsus ………………………….**

 Kütise 8, Saue linn, ………………………….

 Saue vald, 76505, Harju maakond ………………………….

 Reg nr 77000430 Reg nr ………………….

 Tel +372 ………………. Tel +372 ……………….

 e-post: info@sauevald.ee e-post: ………………….

 /allkirjastatud digitaalselt/ /allkirjastatud digitaalselt/